《次韵宋都运庆豳学成》
宋代·李新

我昨行邠郊，徒驭颜色欣。
周道日已远，犹复见仁人。
所挟一世旧，至前岂无因。
载赓七月诗，古风亦已臻。
如今天上士，气伟而多闻。
政成泮宫新，要起后学勤。
加我以数年，便与张范邻。
明当游泾河，即是泗水滨。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。